**Ridică-ți privirea, femeie...**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ridică-ți privirea femeie

și uită-te cu încredere spre visele tale

lasă amintirile să doarmă

acolo unde le-ai închis pe veci

fă-ți curaj să întinzi aripile

(rănite) deasupra lumii,

arată că nu ai teamă să

zbori cu capul în nori prin

limpezimile cerului,

coboară apoi cu picioarele

pe pământ și înfige-le bine

de tot să nu te mai doboare

nimeni, niciodată!

fă-ți bucurii din durere și

apă de băut din lacrimi,

zâmbetul să-ți fie podoabă

peste ridurile adânci ,

râsul să-ți fie muzică

sfântă, vocea să-ți fie alint,

seninul să te învăluie

și sufletul să-ți rămână

deschis doar spre soare...

Așa să-ți ajute Dumnezeu!